Mogens Lykketoft (S), 2001-05-03:
har der der jo desværre beklageligvis ikke kunnet konstateres en reduktion af volden i Mellemøsten, snarere tværtimod.
Trods ihærdige forsøg fra international side på at bringe voldsspiralen til ophør, få genoptaget drøftelserne om fred, har vi set daglige sammenstød mellem israelere og palæstinensere.
Antallet af dræbte siden september sidste år er nu nået op over 500, langt, langt de fleste er palæstinensere og vældig mange af dem er meget unge. Samtidig må det erindres, at israelske og palæstinensiske forhandlere efter intensive drøftelser i Taba i Egypten i år i januar erklærede, at man aldrig havde været tættere på en endelig fredsaftale.
Der var tilsyneladende gjort væsentlige fremskridt på alle udestående spørgsmål, og håbet var, at der hurtigt kunne indgås en varig fredsaftale.
Her 3 måneder efter er det åbenbart, at den profeti tragisk nok ikke har kunnet holde stik, men det er regeringens opfattelse, at det internationale samfund skal holde maksimal dialog med såvel Israel som det palæstinensiske selvstyre for at holde parterne fast på allerede indgåede aftaler og tilsagn.
De kræfter, der har valgt voldens vej, må fordømmes.
til at komme ud af den fastlåste situation.
Der udfoldes netop i disse dage meget stærke bestræbelser på at sikre parternes accept af det egyptisk-jordanske fredsinitiativ, hvorved både Israel og palæstinenserne vil blive forpligtet til at indstille volden, iværksætte en række tillidsskabende foranstaltninger og genoptage fredsforhandlingerne på grundlag af Sikkerhedsrådets relevante resolutioner, 242, 338, og de hidtidige fremskridt.
Med initiativet ville den israelske blokade, der har sat økonomi og beskæftigelse i stå på Gaza og Vestbredden,
kunne ophæves, tilbagebetalinger til selvstyret kunne genoptages og al bosættelsesaktivitet indstilles. Det er værd at mærke sig, at også fra palæstinensisk side efterspørges et større engagement fra Europa, fra Danmark, men især fra EU i det hele taget, med henblik på at sikre dialogen mellem parterne og bidrage til at sikre freden i regionen. Jeg havde i søndags lejlighed til at mødes med den palæstinensiske de facto-udenrigsminister Nabil Shaath, og han opfordrede under sit besøg her i København Danmark og EU til mere aktivt at engagere sig i processen.
Det skal vi selvfølgelig gøre.
Det foregår allerede nu med meget hyppige, tætte kontaktforsøg ikke mindst fra Solanas side.
Vi har haft møde med palæstinenserne her i København som sagt.
Jeg mødes nu på tirsdag i Berlin med udenrigsminister Peres og vil prøve at gøre disse synspunkter gældende fra den danske regerings side i forhold til Israel.
Associeringsaftalen mellem EU og Israel trådte som bekendt i kraft den 1. juni sidste år.
Der skal være møde i Associeringsudvalget med Israel senere i maj måned.
Det er regeringens opfattelse, at vi i fællesskab med de andre i EU - og det er det, der er vigtigt - i den nuværende situation må udnytte de muligheder, der ligger i associeringsaftalen for at føre dialog med Israel på samme måde, som vi gør med palæstinenserne.
Der er behov for klart at give udtryk for Danmarks og EU's bekymring over udviklingen, og inden for rammerne af associeringsaftalen vil der både blive taget politiske og økonomiske emner op.
Der er bred enighed i EU om, at bl.a. den senere tids menneskerettighedskrænkelser skal tages op over for Israel, og hele spørgsmålet om ulovlig præferencestilling for varer fra bosættelserne skal tages op.
Såvel Israel - og det skal være min sidste bemærkning - som det palæstinensiske selvstyre har legitime krav på sikkerhed.